Telefonattaissa huomattava
Telefonattaissa huomattava. A.U:ssa kerrotaan, että muuan Turun liikkeenharjoittajista telefonatessaan viime lauvantaina sai koneesta tavattoman voimakkaan sähkösurvauksen, jonka seuraukset hän tunsi vielä vuorokauden jälkeenpäin. Kysymyksessä olevalla henkilöllä on 2 telefonia, toinen konttoorissaan ja toinen yksityisessä asunnossaan, jotka soittamalla voidaan suorastaan yhdistää toisiinsa. Telefonatessaan yksityisasunnostaan soi kello konttorista, ja kun hän nyt tahtoi tukahuttaa kellon ääntä kädellään koskemalla kelloa, laukesi sähkö niin tuntuvasti, että hän oli lattialle kaatua. - Tämä olkoon yleisölle varoitukseksi, etteivät ylimalkaan pitele telefonikoneen metallisia osia, jos on mieli välittää joutumasta saman tai samanlaisten tapausten alaiseksi.

[Lähde: Uusi Suometar 22.1.1890 sivu 3]

Uusi Suometar